Richardson Viano

Richardson Viano (født 16. august 2002 i Croix-des-Missions) er en alpinist fra Haiti. Han representerer Haiti under Vinter-OL 2022, og er med det landets første deltaker noen sinne i et Vinter-OL.

Bakgrunn 
Viano ble adoptert av et italiensk par, bosatt i Briançon i alpene i Frankrike, da han var tre år gammel. Hans adoptivfar var skiinstruktør, og Viano begynte med ski. Da han var 16 år gammel ble han kontaktet av Haitis skiforbund, med forespørsel om han ville konkurrere for Haiti, og i 2019 fikk han haitisk pass, og har konkurrert for hjemlandet etter dette.

Idrettskarriere 
Viano deltok i sine to første FIS-renn i Østerrike i november 2018, men fullførte ikke disse to slalåmrennene. Han deltok i Ski-VM 2021 i Italia, og kom der på 35.-plass i storslalåm. 

Han deltar i alpine grener under Vinter-OL 2022.

Referanser

Eksterne lenker 
 

Deltakere for Haiti under Vinter-OL 2022
Alpinister under Vinter-OL 2022
Haitiske alpinister
Deltakere for Haiti under VM i alpint 2023